Merkezê Çapamenî û Îrtîbatî yê HPG’yî da zanayene ke garîlayan Serhad de çarçewaya Hemleya Serkewtişî ya Şorişgerî  de vera artêşa Tirkî çalakî viraştî.
Eşkerayîye de nê ameyî parekerdene:
''Saetanê serê sibayî yê 21’ê Adare de hêzanê ma Bazîdê Agirî de hemverê kontrayan ê ke nizdê qereqolê Serêkaniye de rayîrê sinorî de  xebityayêne, çalakîyêk vitaşte.  Çalakîya bitesîre de makînayê karî û wesayîtê tipê Kobra yê kontrayan ameyî derbkerdene. Hûmara merde û birîndaran nêame tesbîtkerdene. Çalakîye  ra dima artêşa Tikrî meyît û birîndarê xo herême ra vetî û der dor bombarduman kerd.
Saetanê  rewî yê serê sibayî yê 23‘ ê Adare de Qilê Hirgovê yo ke mabênê Bazîd û Îdirî de yo, konvoyê artêşaTirkî hedef ameyî girewtene.  Çalakîya ke heme wesayîtanê konvoyî ser o guleyî ameyî varnayene de wesayîto zirxin ê tîpê kirpî derbeyo giran girewt û 2 eskerî ameyî kiştene. Artêşa Tirkî ya îşxalkare çalakîye ra dima herême bi tifinganê giranan bombarduman kerde.''
